Nawu wa Income Tax Act, 1962 wu nyiketa swiyimo laha ku nga endliwaku xikombelo xa xileriso xa muthelo.
Xin'wana xa leswi, hi loko ku rindzeriwe leswaku muholo wa dayirektara eka lembe ra sweswi wu ta va ehansi ka muholo wa lembe leri nga hundza, na swona leswi swi ta vangela leswaku ku hakeriwa PAYE hi ntsengo wo tula lowu faneleke, leswi swi nga vangaku ku nonon'hweriwa.
Laha khampani a nga si ku vekaku muholo wa lembe leri nga hundza, yi fanele ku kombela hofisi ya rhavi ra South African Revenue Service ku veka ntsengo wa muholo lowu swi tekiwaku leswaku wu ta va wu amukeriwe hi dayirektara.
Endla xitiyiso xa leswaku timhaka ta wena ta muthelo ti yime hi ndlela leyi faneleke loko u nga si endla xikombelo xa xileriso xa muthelo -SARS yi nga ka yi nga humesi xileriso xa muthelo loko u nga si nghenisa tifomo ta muthelo kumbe loko u nga si hakela timali ta muthelo.
Muholo lowu nga amukeriwa lowu tiviwaku eka nkarhi lowu nga hundza.
Lembe ra nkambelo leri ku nga amukeriwa hi rona muholo.
Nhlayo ya tin'hweti leti nga hetiwa laha ku nga amukeriwa kona muholo lowu tivikwaku.
Xiringanyeto xa muholo kumbe muholo kunene wa lembe leri..
Xikombelo xi fanele ku va na swivangelo swa xileriso . Seketela leswi hi tidokumende, xik. switatimende swa timali swa xinkadyana na timinete ta tinhlengeletano leti nga khomiwa hi vadayirektara, leswi swi kombisaku leswaku muholo lowu wu nga hakeriwa eka vadayirektara wu ta va ehansi ka muholo wa lembe leri nga hundza ra nkambelo.
A ku na nkarhi wo karhi lowu nga vekeriwa ku langutana na fambiselo ra xikombelo.
Vutirheli lebyi a byi hakeleriwi.